Sodba Splošnega sodišča z dne 3. julija 2024 – Volkskreditbank/EOR (Predhodni prispevki za leto 2022)
(Zadeva T-406/22)1
(Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Enotni sklad za reševanje (ESR) – Sklep EOR o izračunu predhodnih prispevkov za prispevno obdobje 2022 – Določitev letne ciljne ravni ESR – Zgornja meja, določena v členu 70(2), prvi in četrti pododstavek, Uredbe (EU) št. 806/2014 – Člen 291(2) PDEU – Člen 70(7) Uredbe št. 806/2014 – Izvedbena uredba (EU) 2015/81 – Izvedbena pooblastila Sveta – Ustrezno utemeljeni posebni primeri – Obseg izvedbenih pooblastil – Časovna omejitev učinkov sodbe)
Jezik postopka: nemščina
Stranke
Tožeča stranka: Volkskreditbank AG (Linz, Avstrija) (zastopniki: G. Eisenberger, A. Brenneis in J. Holzmann, odvetniki)
Tožena stranka: Enotni odbor za reševanje (zastopniki: J. Kerlin, C. Flynn, D. Ceran, T. Wittenberg in K.-P. Wojcik, agenti, skupaj z B. Meyringom in T. Klupschem, odvetnikoma)
Intervenienta v podporo tožene stranke: Evropski parlament (zastopniki: J. Etienne, G. Bartram in M. Menegatti, agenti), Svet Evropske unije (zastopniki: J. Haunold, J. Bauerschmidt in A. Westerhof Löfflerová, agenti)
Predmet
Tožeča stranka s tožbo na podlagi člena 263 PDEU predlaga razglasitev ničnosti sklepa Enotnega odbora za reševanje (EOR) SRB/ES/2022/18 z dne 11. aprila 2022 o izračunu predhodnih prispevkov v enotni sklad za reševanje (ESR) za leto 2022 v delu, v katerem se ta sklep nanaša nanjo.
Izrek
Sklep SRB/ES/2022/18 Enotnega odbora za reševanje (EOR) z dne 11. aprila 2022 o izračunu predhodnih prispevkov v Enotni sklad za reševanje (ESR) za leto 2022 se razglasi za ničen v delu, v katerem se nanaša na družbo Volkskreditbank AG.
Učinki sklepa SRB/ES/2022/18 se v delu, v katerem se nanaša na družbo Volkskreditbank, ohranijo do sprejetja potrebnih ukrepov za izvršitev te sodbe, in to v razumnem roku, ki ne sme presegati dvanajstih mesecev od dneva, ko ta sodba postane pravnomočna.
EOR poleg svojih stroškov nosi stroške, ki so nastali družbi Volkskreditbank.
Evropski parlament in Svet Evropske unije nosita svoje stroške.
____________
1 UL C 368, 26.9.2022.